Rand breek deur laagtepunt teen Britse pond – praag.co.za
Ekonome sê 'n depresiasie van die geldeenheid sal inflasie-druk verhoog wat die Reserwebank sal noop om strenger op te tree.
Die Rand het ook tot sy laagste vlak teenoor die Amerikaanse dollar in 14 jaar gedaal. In 'n stadium het die Suid-Afrikaanse geldeenheid teen R12,82 teenoor die dollar verhandel wat die laagste is sedert Desember 2001.
Dit volg op bespiegelinge dat die Amerikaanse Federale Reserwebank aanstaande maand rentekoerse kan verhoog.
Die groep, London Capital verwag dat die Rand binnekort tot R13 rand die dollar kan verswak.
Dit was nie die enigste geldeenheid wat getref is nie. Suid-Korea asook Maleisië se twee opkomende mark-geldeenhede het laer gesluit te midde van bespiegelings dat die Amerikaanse Federale Reserweraad rentekoerse sal verhoog wat die vraag na meer riskante bates beperk het.
'n Geringe styging in oliepryse met effekte wat laer geneig het, is aangeteken.
Die volgende groot faktor wat die mark kan beweeg, sal die Amerikaanse betaalstaatdata wees wat Vrydag vrygestel word.
Syfers toon sterk groei in werksgeleenthede wat 'n gesonder Amerikaanse ekonomie aandui en kan die rand onder groot druk plaas wat ongetwyfeld sal lei tot 'n rentekoersverhoging in September.
Skrywer praagGepubliseer op 6 Augustus 2015 7 Augustus 2015 Kategorieë Nuus, SakeSleutelwoord aandele, Britse pond, effekte, geldeenhede, Rand, Rentekoerse, valutamark